ananddey/assamese-wiki-corpus huggingface dataset:
নন্দিতা দেৱী

নন্দিতা দেৱী অসমৰ এগৰাকী ঔপন্যাসিক, গল্পকাৰ। তেখেত ইউপিএচচি পৰীক্ষাত উত্তীৰ্ণ হৈ ভাৰতীয় ৰেল বিভাগত চিকিৎসক হিচাপে যোগদান কৰি কৰ্ম জীৱনৰ পাতনি মেলে। ‘বঙল বহু দূৰ’ শীৰ্ষক উপন্যাসখনৰ বাবে দেৱীয়ে ২০২১ চনৰ ‘অসম প্ৰকাশন পৰিষদ বঁটা লাভ কৰে।। অসমৰ বহুকেইখন আলোচনী যেনে- প্ৰান্তিক, সাতসৰী, গৰীয়সী আৰু বাতৰি কাকতত তেখেতৰ গল্প, উপন্যাস আদি প্ৰকাশ হৈছে।

জন্ম আৰু পৰিচয়

তেখেতৰ জন্ম হয় ১৯৫৭ চনত যোৰহাট জিলাৰ তৰাজান কাকতি গাঁৱত। পিতৃৰ নাম সতীশ চন্দ্ৰ বৰদলৈ আৰু মাতৃৰ নাম ৰানু বৰদলৈ। পিতৃ চাকৰিসূত্ৰে কেন্দ্ৰীয় আবকাৰী বিভাগত আবকাৰী প্ৰশাসনিক বিষয়া হিচাপে কৰ্মৰত আছিল।

শিক্ষা

পিতৃৰ চাকৰি সূত্ৰে অসমৰ বিভিন্ন স্থানলৈ সঘনাই বদলি হৈ থাকিবলগীয়া হোৱাত নন্দিতা দেৱীয়ে প্ৰাথমিক পৰ্যায়ৰপৰা হাইস্কুল পৰ্যন্ত অসমৰ বিভিন্ন প্ৰান্তৰত শিক্ষা সমাপন কৰিবলগীয়া হয়। তেখেতে ১৯৭৩ চনত প্ৰথম বিভাগত মেট্ৰিক পৰীক্ষাত উত্তীৰ্ণ হয়। পৰৱৰ্তী সময়ত যোৰহাট জগন্নাথ বৰুৱা মহাবিদ্যালয়ৰপৰা প্ৰি উইনিভাৰ্চিটি প্ৰথম বিভাগত উত্তীৰ্ণ হৈ অসম চিকিৎসা মহাবিদ্যালয়ত যোগদান কৰে। অসম আন্দোনত এটা শিক্ষাবৰ্ষ হেৰুৱাই ১৯৮২ চনত তেওঁ এম..বি.বি.এচ পৰীক্ষাত উত্তীৰ্ণ হয়। ইয়াৰ পৰৱৰ্তী সময়ত সৰ্বভাৰতীয় UPSC পৰীক্ষাত উত্তীৰ্ণ হৈ ৰেল বিভাগত যোগদান কৰে৷

কৰ্মজীৱন আৰু বিবাহ

নন্দিতা দেৱী ভাৰতীয় ৰেল বিভাগৰ চিকিৎসা বিষয়া হিচাপে অসমৰ বিভিন্ন প্ৰান্তত গৈ চাকৰি কৰিবলগীয়া হৈছিল। ১৯৮৮ চনত শল্য বিভাগৰ বিশেষজ্ঞ চিকিৎসক ডাঃ শৈলেন্দ্ৰ কুমাৰ শৰ্মাৰ লগত বিবাহপাশত আবদ্ধ হয়।

প্ৰকাশিত সাহিত্যৰাজি

গল্পপুথি

বান্দী, ২০০৫, ষ্টুডেণ্ট ষ্ট’ৰচ্
আকাশ জাল, ২০১৬, চন্দ্ৰ প্ৰকাশ
পিটনিত ডাউকৰ খোজ, জ্যোতি প্ৰকাশন, ২০২২

উপন্যাস

বঙল বহু দূৰ,জ্যোতি প্ৰকাশন, ২০১৯
মেহ্গনি কাঠৰ পেৰা, পূৰ্বাঞ্চল প্ৰকাশ,২০২০
সাতসৰী আলোচনীত ‘বাদুলি চাকিৰ পোহৰত’ শীৰ্ষক উপন্যাসখন ধাৰাবাহিকভাৱে প্ৰকাশ পাই আছে।
গৰীয়সী আলোচনীত ‘ৰূপৰ ধোৱা খোৱা সোণৰ ধোৱা খোৱা’ শীৰ্ষক উপন্যাসখন ধাৰাবাহিকভাৱে প্ৰকাশ পাই আছে।

বঁটা আৰু সন্মান

এচ. ডি আগৰৱালা সোঁৱৰণী বঁটা, সৰ্বভাৰতীয় চিকিৎসা সংস্থাই ২০০৯ চনত প্ৰদান কৰে।
অসম প্ৰকাশন পৰিষদ বঁটা। ‘বঙল বহু দূৰ’ উপন্যাসৰ বাবে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
বিশাখা হৰি

বিশাখা হৰি (, জন্ম: ২১ মে' ১৯৮১) এগৰাকী ভাৰতীয় কণ্ঠশিল্পী। তেওঁ ভাৰতীয় শাস্ত্ৰীয় সংগীতৰ কৰ্ণাটিক শাস্ত্ৰীয় সংগীতৰ লগত জড়িত। তেওঁ বিশেষকৈ হৰিকথাৰ ব্যাখ্যাকাৰ আৰু কাথাকলাক্ষেপামৰ কথক হিচাপে জনাজাত। তেওঁ এগৰাকী ৰাজকীয় চনদপ্ৰাপ্ত হিচাপৰক্ষক বা চাৰ্টাৰ্ড একাউণ্টেণ্ট।

প্ৰাৰম্ভিক জীৱন

১৯৮১ চনৰ ২১ মে' তাৰিখে তামিলনাডুৰ ৰাজধানী চেন্নাইত বিশাখা হৰিৰ জন্ম হৈছিল। বিশাখা হৰিয়ে কৰ্ণাটিক বেহেলাবাদক পদ্মবিভূষণ শ্ৰী লালগুড়ি জয়ৰমনৰ অধীনত কৰ্ণাটিক শাস্ত্ৰীয় সংগীত শিকিছিল। তেওঁৰ আধ্যাত্মিক গুৰু আৰু শহুৰ হৈছে শ্ৰী শ্ৰীকৃষ্ণ প্ৰেমী স্বামীগল (শ্ৰী শ্ৰী আন্না)। তেওঁ তেওঁৰ স্বামী শ্ৰী হৰিজীৰ পৰা হৰিকথাৰ কলা শিকিছিল। তেওঁ এজন অভিজ্ঞ হৰিকথা প্ৰদৰ্শক যিয়ে তামিল, ইংৰাজী আৰু হিন্দীত হৰিকথা ব্যাখ্যা কৰে। তেওঁলোকৰ এজন পুত্ৰ ৰাজাগোপাল হৰি। তেওঁ ২০০৭ চনত জন্ম গ্ৰহণ কৰিছিল।

সাংগীতিক জীৱন

বিশাখা হৰিয়ে ২০০৬ চনৰ পৰা চেন্নাই মিউজিক চিজনৰ কেইবাটাও সভাত তেওঁৰ কলা প্ৰদৰ্শন কৰিছে।

তেওঁ প্ৰায়ে তেওঁৰ স্বামী শ্ৰী হৰিৰ সৈতে প্ৰদৰ্শন কৰে, যি তেওঁৰ কথাকলাক্ষপম প্ৰদৰ্শন দৰ্শকক ইংৰাজী ভাষাত বুজাই দিয়ে। তেওঁৰ ভাতৃ সাকেথৰামন শ্ৰী লালগুড়ি জয়ৰমনৰ শিষ্য ভাৰতৰ এজন কৰ্ণাটিক শাস্ত্ৰীয় সংগীতজ্ঞ। তেওঁ এগৰাকী আকাশবাণীৰ দ্বাৰা স্বীকৃতিপ্ৰাপ্ত শিল্পী। তেওঁ বিদেশত বহুতো আলোচনাচক্ৰ আৰু সংগীতানুষ্ঠান কৰিছে।

বিশাখা হৰিয়ে বিশিষ্ট নৃত্যশিল্পী অধ্যাপক সুধাৰাণী ৰঘুপতিৰ পৰা ভাৰতনাট্যম শিকিছিল।

তেওঁ ২০১৬ চনৰ ১৩ ছেপ্টেম্বৰ তাৰিখে তেওঁক মুম্বাইৰ শ্ৰী সমুখনন্দ ফাইন আৰ্টছ আৰু সংগীত অনুষ্ঠানত ড॰ এম এছ চুব্বালক্ষ্মী শতবৰ্ষ বঁটা প্ৰদান কৰা হৈছিল। এই বঁটা লাভ কৰা তেওঁ দেশৰ ৭ গৰাকী শিল্পীৰ অন্যতম।

২০১৬ চনৰ ১৬ নৱেম্বৰ তাৰিখে চেন্নাইৰ ভাৰতীয় বিদ্যা ভৱনে তেওঁক 'জীৱনজোৰা প্ৰাপ্তি' বঁটা প্ৰদান কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
শইচৰ পথাৰ মানুহ (কবিতা সংকলন)

শইচৰ পথাৰ মানুহ হীৰেন ভট্টাচাৰ্যৰ দ্বাৰা ৰচিত কবিতা সংকলন। ১৯৯১ চনৰ জানুৱাৰী মাহত গুৱাহাটীৰ ষ্টুডেণ্টচ্ ষ্টৰচ্ প্ৰকাশনে গ্ৰন্থখন প্ৰথম প্ৰকাশ কৰে। গ্ৰন্থখনে ১৯৯২ চনত সাহিত্য অকাডেমি বঁটা লাভ কৰে। গ্ৰন্থখনত কবিতাৰ লগতে হীৰেন ভট্টাচাৰ্যই অঁকা ছবি কেইখনমানো সন্নিৱিষ্ট কৰা হৈছিল।

উদ্ধৃতি

কবিতা পঢ়ি পাহৰিব পাৰি পাহৰিব পাৰি কিছু দুখ, আনকি গ্লানি।
দোকমোকালিৰ উঠন সেন্দুৰী বুকুত বাজি উঠিব মোৰ কুন্দত কটা ভৈৰৱ ।
ফেনে-ফোটোকাৰে বাঢ়ে বেগবতী নৈ,আত্মাৰ নক্ষত্ৰ নীল ফুলনিলৈতোকে মোকে কোনে লৈ যায় ধুমুহা বাটেৰে!হাত ধৰ স্বাধীনতা, তই মোৰ সহোদৰ।
মোৰ সাপোনত এটা চঞ্চল হৰিণা পোৱালি ওৰে ৰাতি ডেও দি থাকে।উভতি যে মই আহিব নোৱাৰোঁ।
মোৰ নিৰ্জনতাত তুমি - জীয়াই থকাৰ কবিতাৰ এটোপাল চিয়াঁহী।

উৎস

শ্ৰেণী:অসমীয়া গ্ৰন্থ
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শ্ৰেণী:অসমীয়া কবিতা সংকলন
মালায়ালম ৱিকিপিডিয়া

মালায়ালম ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ মালায়ালম সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত মালায়ালম ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

তথ্য সংগ্ৰহ

বাহ্যিক সংযোগ

মালায়ালম ৱিকিপিডিয়া

শ্ৰেণী:ৱিকিপিডিয়াসমূহ
অণুজীৱ

অণুজীৱ হ'ল সেইসকল ক্ষুদ্ৰ জীৱ যাক খালী চকুৰে মনিব নোৱাৰি ৷ এই জীৱবোৰ অণুবীক্ষণ যন্ত্ৰৰ সহায়ত চাব পাৰি। এই জীৱসমূহ এককোষী, বহুকোষী উভয় প্ৰকাৰৰ হব পাৰে ৷
সকলো প্ৰকাৰৰ ভাইৰাছ, বেক্টেৰিয়া, পৰজীৱী, ভেঁকুৰ, এককোষী শেলাই আদি অণুজীৱৰ অন্তৰ্গত ৷

খালী চকুৰে দেখা নোপোৱা অণুজীৱৰ সম্ভাৱ্য অস্তিত্বৰ বিষয়ে প্ৰাচীন কালৰে পৰা সন্দেহ কৰা হৈছিল, যেনে খ্ৰীষ্টপূৰ্ব ষষ্ঠ শতিকাৰ ভাৰতবৰ্ষৰ জৈন শাস্ত্ৰত এনে জীৱৰ উল্লেখ পোৱা যায়। ১৬৭০ চনত এণ্টনি ভান লিউৱেনহুকে অণুবীক্ষণ যন্ত্ৰৰ দ্বাৰা পৰ্যবেক্ষণ কৰাৰে পৰা অণুজীৱৰ বৈজ্ঞানিক অধ্যয়ন আৰম্ভ হৈছিল। ১৮৫০ চনত লুই পেষ্ট'ৰে অণুজীৱৰ ফলত খাদ্যৰ নষ্ট হোৱা বুলি গম পাইছিল, যাৰ ফলত স্বতঃস্ফূৰ্ত প্ৰজন্মৰ তত্ত্বক (Spontaneous generation) ভুল প্ৰমাণিত হৈছিল। ১৮৮০ চনত ৰবাৰ্ট কোচে আৱিষ্কাৰ কৰিছিল যে অণুজীৱৰ বাবেই যক্ষ্মা, কলেৰা, ডিপথেৰীয়া, এন্থ্ৰাক্স আদি ৰোগ হয়।

তথ্য সংগ্ৰহ

১.
২. Microbiology: An Introduction, by Gerard J. Tortora, Berdell R. Funke, Christine L. Case, Benjamin-Cummings Publishing Company, 2009, ISBN 0321582039, 9780321582034

শ্ৰেণী:জীৱবিজ্ঞান
ফিজি হিন্দী ৱিকিপিডিয়া

ফিজি হিন্দী ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ফিজি হিন্দী সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে। ফিজি হিন্দী ভাষাটো ভাৰতীয় বংশোদ্ভূত ফিজিয় নাগৰিকসকলৰদ্বাৰা সৰ্বাধিক ব্যৱহৃত ভাষা। ফিজি হিন্দীত মূলত ফিজিৰ আৰু পাৰ্শ্বৱৰ্তী অঞ্চলৰ প্ৰায় ৩ লাখ ৮০ হাজাৰ মানুহে কথা পাতে। ভাৰতবৰ্ষত প্ৰচলিত ফিজি হিন্দীৰ উপভাষাটো ভোজপুৰীৰ লগতে বিহাৰী আদি অন্যান্য নামেৰে পৰিচিত।

তথ্যসূত্ৰ

শ্ৰেণী:ৱিকিপিডিয়াসমূহ
শ্ৰেণী:ফিজি
মৌখিক পৰম্পৰা

]]ত এজন শিল্পীয়ে মৌখিক পৰম্পৰা প্ৰদৰ্শন কৰিছে।

মৌখিক পৰম্পৰা হৈছে মানৱ সমাজৰ এক প্ৰকাৰৰ যোগাযোগ ব্যৱস্থা যাৰ মাধ্যমেদি জ্ঞান, শিল্প, ধাৰণা আৰু সাংস্কৃতিক উপাদান মৌখিকভাৱে গ্ৰহণ, সংৰক্ষণ আৰু এটা প্ৰজন্মৰ পৰা আন এটা প্ৰজন্মলৈ পৰিবাহিত হৈ আহিছে। এই পৰিবহন লোককথা, বেলাড, সাধু, গদ্য বা কবিতা আদি বাক্য বা গীতৰ জৰিয়তে সম্পন্ন হয়। এনেদৰে এখন সমাজে লিখিত ব্যৱস্থাৰ অবিহনে, অথবা লিখিত ব্যৱস্থাৰ সমান্তৰালভাৱে প্ৰজন্মৰ পিছত প্ৰজন্মৰ মাজেৰে মৌখিক ইতিহাস, মৌখিক সাহিত্য, মৌখিক আইন আৰু অন্যান্য জ্ঞান প্ৰেৰণ কৰে। উদাহৰণস্বৰূপে বৌদ্ধ, হিন্দু, কেথলিক, আৰু জৈন আদি ধৰ্মসমূহে নিজৰ নীতিগত শাস্ত্ৰ, আচাৰ-ব্যৱহাৰ, গীত আৰু পৌৰাণিক কাহিনীসমূহ এটা প্ৰজন্মৰ পৰা আন এটা প্ৰজন্মলৈ প্ৰেৰণ কৰিবলৈ লিখিত ব্যৱস্থাৰ সমান্তৰালভাৱে মৌখিক পৰম্পৰাও ব্যৱহাৰ কৰি আহিছে।

মৌখিক পৰম্পৰা হৈছে কোনো এক সামাজিক গোটৰ, বহু প্ৰজন্মৰ পৰা সাধাৰণভাৱে সংগঠিত তথ্য, স্মৃতি আৰু জ্ঞানৰ সমাসাৰ; ই সাক্ষ্য বা মৌখিক ইতিহাসৰ সৈতে একে নহয়। সাধাৰণ অৰ্থত “মৌখিক পৰম্পৰা” বুলিলে কণ্ঠ উচ্চাৰণৰ জৰিয়তে এটা নিৰ্দিষ্ট, সংৰক্ষিত পাঠ্য আৰু সাংস্কৃতিক জ্ঞানৰ স্মৃতি আৰু ইয়াৰ পৰিবহনক বুজোৱা হয়।

মৌখিক পৰম্পৰা অধ্যয়ন শাখা আৰু মৌখিক ইতিহাস অধ্যয়ন শাখাৰ একে নহয় মৌখিক পৰম্পৰা মৌখিকতাৰ অধ্যয়নৰ পৰাও পৃথক, মৌখিকতা বুলিলে চিন্তা আৰু ইয়াৰ মৌখিক প্ৰকাশক বুজায় য'ত সাক্ষৰতাৰ প্ৰযুক্তি (বিশেষকৈ লিখা আৰু ছপা) জনসংখ্যাৰ অধিকাংশৰে বাবে অচিনাকি। লোককথা এক প্ৰকাৰৰ মৌখিক পৰম্পৰা, কিন্তু জ্ঞান লোককথাৰ বাহিৰেও অন্য প্ৰকাৰেও মৌখিকভাৱে সঞ্চাৰিত হৈছে আৰু মানৱ ইতিহাসত সংৰক্ষিত হৈ আছে।

ইতিহাস

আমেৰিকান শিক্ষাবিদ জন মাইলছ ফ'লিৰ মতে মৌখিক পৰম্পৰা হৈছে "পৃথিৱীৰ সকলো চুকতে" উপলভ্য এক প্ৰাচীন মানৱ পৰম্পৰা।

এছিয়া

এছিয়াত বিশেষকৈ প্ৰাচীন ভাৰতৰ বিভিন্ন ভাৰতীয় ধৰ্মত লোককথা, পৌৰাণিক কাহিনীৰ লগতে শাস্ত্ৰসমূহ মৌখিক পৰম্পৰাৰ যোগেদি স্মৃতিশক্তিৰ বিশদ কৌশলেৰে সঠিকভাৱে সংৰক্ষিত আৰু পৰিবাহিত হৈছিল।

সামাজিক নৃতত্ববিদ জেক গুডীৰ মতে বৈদিক গ্ৰন্থসমূহত সম্ভৱতঃ লিখিত আৰু মৌখিক দুয়োটা পৰম্পৰা জড়িত হৈ আছিল, ইয়াক “সাক্ষৰ সমাজৰ সমান্তৰাল উৎপাদ” বুলি অভিহিত কৰা হয়।

ভাৰতবৰ্ষৰ সাধাৰণ জ্ঞান, হিন্দুৰ মূল গ্ৰন্থ বেদসমূহ মৌখিক পৰম্পৰাৰ এক প্ৰধান নিদৰ্শন। তিনিখন বেদ মুখস্থ কৰা পণ্ডিতসকলক ত্ৰিবেদী বুলি কোৱা হৈছিল। চাৰিখন বেদ মুখস্থ কৰা পণ্ডিতসকলক চতুৰ্বেদী বুলি কোৱা হৈছিল। প্ৰজন্মৰ পৰা প্ৰজন্মলৈ জ্ঞান হস্তান্তৰ কৰি হিন্দুসকলে নিজৰ প্ৰাচীন মন্ত্ৰসমূহ বেদত সুৰক্ষিত কৰিছিল, যিবোৰ মূলতঃ গদ্য আছিল।

আদিম বৌদ্ধ গ্ৰন্থসমূহো সাধাৰণতে মৌখিক পৰম্পৰাৰ বুলি বিশ্বাস কৰা হয়। কোনো লিখিত পাঠ নোহোৱাকৈয়ে প্ৰজন্মৰ পিছত প্ৰজন্ম ধৰি মৌখিকভাৱে ৰচনা আৰু প্ৰেৰণ কৰা গ্ৰীক, ছাৰ্বিয়া আৰু অন্যান্য সংস্কৃতিৰ সাহিত্যৰ সংস্কৰণসমূহৰ তুলনাত বৌদ্ধ সাহিত্যক বৈদিক সাহিত্যক পিছতেই স্থান দিয়া হয়।

পৰিবহন

মৌখিক পৰম্পৰাসমূহে সঠিক সংস্কৰণৰ সঠিক সংবহন আৰু পৰীক্ষাযোগ্যতাৰ প্ৰত্যাহ্বানৰ সন্মুখীন হয়, বিশেষকৈ যেতিয়া সংস্কৃতিত লিখিত ভাষাৰ অভাৱ বা লিখাৰ সঁজুলিৰ সুবিধা সীমিত হয়। নিলিখাকৈয়ে এই তথ্য লাভ কৰোতে মৌখিক সংস্কৃতিয়ে বিভিন্ন কৌশল ব্যৱহাৰ কৰিবলগীয়া হয়।

তথ্য সংগ্ৰহ

শ্ৰেণী:লোককথা
অভয়া হিৰন্ময়ী

অভয়া হিৰন্ময়ী (জন্ম ২৪ মে' ১৯৮৯) হৈছে এগৰাকী ভাৰতীয় নেপথ্য কণ্ঠশিল্পী। তেখেতে মালায়ালম আৰু তেলেগু ভাষাত বহুকেইটা গীত বাণীবদ্ধ কৰিছে। মালায়ালম ভাষাৰ ছবি গোড়ালোচনাত কণ্ঠদান কৰা কয়িকড়ে শীৰ্ষক গীতটিৰ বাবে এইগৰাকী কণ্ঠশিল্পীয়ে ২০১৭ চনৰ এছিয়াভিছন ছবি বঁটা-প্ৰদান অনুষ্ঠানত "সংগীতত উৎকৃষ্টতা" সন্মান লাভ কৰিবলৈ সক্ষম হৈছিল।

কৰ্মজীৱন

হিৰন্ময়ীয়ে ২০১৪ চনত কেৰিয়াৰ আৰম্ভ কৰে। তেখেতে মালায়ালম ছবিত সহকাৰী/সহযোগী কণ্ঠ হিচাপে আত্মপ্ৰকাশ কৰিছিল। তেখেতৰ প্ৰথমটো গীত আছিল "নাকো পেণ্টা নাকো টাকা"; য'ত তেখেতে স্বাহিলী উপভাষাত সহযোগী কণ্ঠ হিচাপে কণ্ঠদান কৰিছিল। তাৰ পিছত তেখেতে "থান্নে থান্নে" গীতটোত কণ্ঠদান কৰে। ২০১৫ চনৰ "টু কাউণ্ট্ৰিছ" নামৰ এই ছবিখনৰ সংগীতকাৰ আছিল গোপী সুন্দৰ। গোপী সুন্দৰে হিৰন্ময়ীৰ কণ্ঠটোক এইটো গীতত "ইণ্টাৰলিউড" হিচাপে ব্যৱহাৰ কৰিছিল। একেটা বছৰতে তেখেতে "চ'টি জিন্দেগী" নামৰ তেলেগু ভাষাৰ গীতটোতো কণ্ঠদান কৰিছিল। ২০১৬ চনত তেখেতে কণ্ঠশিল্পী কাৰ্তিকৰ লগত "জেমছ এণ্ড এলিছ" ছবিখনৰ গীত এটি গায়। ২০১৭ চনত "গোড়ালোচনা" শীৰ্ষক ছবিত গোৱা "কয়িকড়ে" গীতটো খুব কম দিনৰ ভিতৰতে জনপ্ৰিয় হৈ উঠে। এই গীতটোৰ সুৰ ৰচিছিল তেখেতে দীৰ্ঘদিনীয়া সহযোগী গোপী সুন্দৰে। এইটো গীতেই তেখেতলৈ প্ৰথমটো "এছিয়াভিছন" বঁটা লৈ আহিছিল। গীতটিৰ পৰিৱেশনত দেখুউৱা পাৰদৰ্শিতাৰ বাবে তেখেতক এইটো বঁটাৰে বিভূষিত কৰা হৈছিল।

গীত

বৰ্ষ ছবি গীত গীতিকাৰ Ref
২০১৪ নাকো পেণ্টা নাকো টাকা নাকো পেণ্টা নাকো টাকা গোপী সুন্দৰ

তথ্যসূত্ৰ

বাহ্যিক সংযোগ

শ্ৰেণী: ভাৰতীয় কণ্ঠশিল্পী
শ্ৰেণী:ভাৰতৰ ব্যক্তি
শীলা মেহৰা

শীলা মেহৰা হ'ল এগৰাকী ভাৰতীয় স্ত্ৰীৰোগ বিশেষজ্ঞ, প্ৰসূতি বিশেষজ্ঞ আৰু নতুন দিল্লীৰ মূলচান্দ হাস্পতালৰ স্ত্ৰীৰোগ আৰু প্ৰসূতি বিভাগৰ সঞ্চালিকা। ১৯৫৯ চনত লেডী হাৰ্ডিং মেডিকেল কলেজৰ পৰা স্নাতক ডিগ্ৰী লাভ কৰা মেহৰাই ব্ৰিটেইনৰ ৰয়েল কলেজ অৱ অব্ষ্টেট্ৰিচিয়ান এণ্ড গাইনেকোলজিষ্ট, ইউকেৰ পৰাই ডি.আৰ.চি.ও.জি. আৰু এম.আৰ.চি.অ’.জিৰ ডিগ্ৰী লাভ কৰে৷

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ভলতেয়ৰ

ভলতেয়ৰ (২১ নৱেম্বৰ ১৬৯৪ – ৩০ মে ১৭৭৮) ফ্ৰান্সৰ বৌদ্ধিক জাগৰণ যুগৰ এজন মহান লেখক, নাট্যকাৰ আৰু দাৰ্শনিক আছিল। তেওঁৰ প্ৰকৃত নাম আছিল ফ্ৰাঙ্কোইচ-মেৰী আহো। তেওঁ নিজৰ বুদ্ধি, দাৰ্শনিক মনোভাৱ আৰু নাগৰিক স্বাধীনতাৰ (ধৰ্মৰ স্বাধীনতা আৰু মুক্ত বাণিজ্য) সমৰ্থনৰ বাবেও জনাজাত।

ভলতেয়ৰে সাহিত্যৰ প্ৰায় প্ৰতিটো ধাৰাতে লিখিছিল। তেওঁ নাটক, কবিতা, উপন্যাস, প্ৰবন্ধ, ঐতিহাসিক আৰু বৈজ্ঞানিক লিখনি আৰু ২০,০০০ তকৈও অধিক চিঠি আৰু পত্ৰিকা ৰচনা কৰিছিল।

সেই সময়ত ফ্ৰান্সত অভিব্যক্তিৰ ওপৰত বিভিন্ন প্ৰতিবন্ধকতা আছিল যদিও তেওঁ সামাজিক সংস্কাৰৰ সপক্ষে মুকলিকৈ কথা পাতিছিল। তেওঁৰ ৰচনাসমূহৰ জৰিয়তে তেওঁ ৰোমান কেথলিক গীৰ্জা আৰু অন্যান্য ফৰাচী প্ৰতিষ্ঠানসমূহৰ উপহাস কৰিছিল।

প্ৰাৰম্ভিক জীৱন

১৬৯৪ চনৰ ২১ নৱেম্বৰত ফ্ৰান্সৰ পেৰিছ নামৰ এখন চহৰত ভলতেয়ৰৰ জন্ম হৈছিল। তেওঁৰ পিতৃ ফ্ৰান্সোৱা আৰোৱেট চৰকাৰী কোষাগাৰৰ এজন নটাৰী আৰু সাধাৰণ বিষয়া আছিল। মাতৃ মেৰী মাৰ্গাৰেট ডোমাৰ ফ্ৰান্সৰ পোৱাটু প্ৰদেশৰ এক সম্ভ্ৰান্ত পৰিয়ালৰ কন্যা আছিল। তেওঁলোকৰ পাঁচটা সন্তানৰ ভিতৰত ভলতেয়ৰ আছিল আটাইতকৈ সৰু। ১৭০৪ চনৰ পৰা ১৭১১ চনলৈকে ভলতেয়ৰে জেছুইট পাদ্ৰীসকলৰ তত্ত্বাৱধানত কলেজ লুই-লে-গ্ৰেণ্ডত অধ্যয়ন কৰিছিল। ইয়াতেই তেওঁ লেটিন আৰু গ্ৰীক ভাষা শিকিছিল। পৰৱৰ্তী সময়ত তেওঁ ইটালীয়ান, স্পেনিছ আৰু ইংৰাজী ভাষাও শিকিছিল।

তথ্য সংগ্ৰহ

শ্ৰেণী:ফ্ৰান্সৰ ব্যক্তি
শ্ৰেণী:দাৰ্শনিক
ছালমা আখতাৰ

মৌচুমী আখতাৰ ছালমা (ইংৰাজী: Moushumi Akhter Salma; জন্ম: ১ জানুৱাৰী ১৯৯১; সাধাৰণতে ছালমা আখতাৰ নামেৰে পৰিচিত) এগৰাকী বাংলাদেশী লোক-গায়িকা। ২০০৬ চনত এন.টিভিত (NTV) সম্প্ৰচাৰিত দূৰদৰ্শন ধাৰাবাহিক "ক্ল'জআপ ৱান তোমাকেই খুঁজছে বাংলাদেশ"ৰ দ্বিতীয় ছিজনত চনত জয়লাভ কৰি তেওঁ খ্যাতি অৰ্জন কৰে।

প্ৰাৰম্ভিক জীৱন

বাংলাদেশৰ খুলনা সংমণ্ডলৰ কুষ্টিয়া জিলাৰ দৌলতপুৰ উপজিলাৰ গংগাৰমপুৰ গাঁৱত ছালমা আখতাৰৰ জন্ম হৈছিল।

কৰ্মজীৱন

চাৰি বছৰ বয়সত ছালমাই বাউল ছাফি মণ্ডলৰ পৰা সংগীতৰ পাঠ ল’বলৈ আৰম্ভ কৰে। তেওঁ ছালমাক শাস্ত্ৰীয় আৰু লোক-সংগীত গাবলৈ শিকাইছিল। তেওঁ উস্তাদ সঞ্জীব দেৰ পৰাও সংগীতৰ শিক্ষা লৈছিল।

২০০৬ চনত বাৰ বছৰ বয়সত তেওঁ দূৰদৰ্শনৰ ৰিয়েলিটি অনুষ্ঠান "ক্ল'জআপ ৱান তোমাকেই খুঁজছে বাংলাদেশ"ৰ দ্বিতীয় ছিজনত চনত জয়লাভ কৰি তেওঁ খ্যাতি অৰ্জন কৰে।

জনপ্ৰিয় সংগীত কোম্পানী ছানীৰ সহযোগত তেওঁ কেইবাটাও সংগীত এলবামো মুকলি কৰিছে। ক্ল’জআপ ৱানত অংশগ্ৰহণ কৰাৰ সময়তে তেওঁৰ প্ৰথমটো একক গীত বনিয়া বন্ধু মুক্তি পাইছিল।

ছালমাই ১৮ শতিকাৰ ৰহস্যবাদী লালন গীতি, বাংলা লোকগীতৰ লগতে আধুনিক বাংলা গীত পৰিবেশন কৰে। আন্তঃৰাষ্ট্ৰীয় পৰ্যায়তো তেওঁ অনুষ্ঠান পৰিৱেশন কৰিছে।

ব্যক্তিগত জীৱন

২০১০ চনত দিনাজপুৰ-৬ সমষ্টিৰ বৰ্তমানৰ সংসদৰ সদস্য তথা বৰ্তমানৰ সংসদ সদস্য শিবলী ছাদিকৰ সৈতে ছালমাৰ বিবাহ সম্পন্ন হয়। দম্পতীহালৰ এগৰাকী কন্যা সন্তান জন্ম হয়। ২০১৬ চনৰ নৱেম্বৰ মাহত তেওঁলোকৰ বিবাহ বিচ্ছেদ হয়।

বঁটা

বাংলাদেশ চলচ্চিত্ৰ সাংবাদিক সমিতিৰ পৰা তেওঁক শ্ৰেষ্ঠ মহিলা গায়িকাৰ বাচাছাস বঁটা (Bachsas Awards) প্ৰদান কৰা হয়।

তথ্য সংগ্ৰহ

শ্ৰেণী:বাংলাদেশৰ কণ্ঠশিল্পী
আহোম (ইউনিকড ব্লক)

আহোম হৈছে এক ইউনিকড ব্লক য' ত আহোম বৰ্ণমালা লিখিবলৈ ব্যৱহৃত আখৰ আছে, যিটো অসমৰ টাই-আহোম সকলে আহোম ভাষা লিখিবলৈ ব্যৱহাৰ কৰে।

ইউনিক 'ড সংস্কৰণ ১৪.০ (সংস্কৰণ ১৩: → সংস্কৰণ ১৫:) ত ব্লকৰ আকাৰ ১৬টা কোড পইণ্টৰ দ্বাৰা সম্প্ৰসাৰিত কৰা হৈছিল আৰু আৰু ৭টা আখৰ সংজ্ঞায়িত কৰা হৈছিল। ইউনিক 'ড সংস্কৰণ 1.1-ৰ পিছত এইটোৱেই আছিল প্ৰথম সম্প্ৰসাৰিত ব্লক।

বুৰঞ্জী

নিম্নলিখিত ইউনিক 'ড-সম্পৰ্কীয় নথিপত্ৰসমূহে আহোম ব্লকত নিৰ্দিষ্ট আখৰসমূহ সংজ্ঞায়িত কৰাৰ উদ্দেশ্য আৰু প্ৰক্ৰিয়া লিপিবদ্ধ কৰিছেঃ
সংস্কৰণ

গণনা
L2 ID 
WG2 ID 
দস্তাবেজ
8.0
U + 11700।11719,1171D..1172B, 11730..1173F
57

N3928

N4290

N4321R

doc)

11.0
U + 1171A
1

14.0
U + 11740.11746
7

তথ্যসূত্ৰ

শ্ৰেণী:ইউনিকড ব্লক
ছিয়া মালাচী

ছিয়া মালাচী এগৰাকী ভাৰতীয় অভিনেত্ৰী আৰু মডেল। ২০২১ চনত এমটিভিৰ বছৰৰ ছুপাৰমডেলৰ দ্বিতীয় ছিজনৰ প্ৰতিযোগী হিচাপে ২০২৩ চনত হিন্দী ভাষাৰ একচন ক্ৰাইম নাটক ৰাণা নাইডুত চণ্ডী চৰিত্ৰৰ চৰিত্ৰত অভিনয় কৰে। সেই বছৰৰ শেষৰ ফালে তেওঁ টাটা ষ্টাৰবাকছৰ #ItStartsWithYourName অভিযানৰ প্ৰথম বিজ্ঞাপনত অভিনয় কৰিছিল, যিটো ফেচবুক আৰু টুইটাৰত ভাইৰেল হৈছিল আৰু ১ কোটি ২০ লাখতকৈ অধিক দৰ্শন লাভ কৰিছিল তথা কিছুমান লোকে ষ্টাৰবাকছ বৰ্জনৰ আহ্বান জনাইছিল।

জীৱনী

২০২১ চনত মালাচীয়ে ভাৰতীয় ৰিয়েলিটি টেলিভিছন প্ৰতিযোগিতা অনুষ্ঠান এমটিভি ছুপাৰমডেল অৱ দ্য ইয়াৰৰ দ্বিতীয় ছিজনত অংশগ্ৰহণ কৰিছিল, য’ত তেওঁ দশম স্থান লাভ কৰে। অনুষ্ঠানটোত অংশগ্ৰহণ কৰাৰ সময়ত তেওঁ এগৰাকী তৃতীয় লিংগৰ মহিলা হিচাপে নিজৰ পৰিচয়ৰ বিষয়ে মুকলিকৈ কথা কৈছিল।

মালাচীয়ে এতিয়াও মডেল হিচাপে কাম কৰি আছে আৰু টুইক ইণ্ডিয়াৰ বাবে এটা চুলিৰ যত্ন সম্পৰ্কীয় বিজ্ঞাপন অভিযানত দেখা গৈছিল।

অভিনেত্ৰী হিচাপে মালাচীয়ে বিভিন্ন টেলিভিছন শৃংখলা আৰু বাণিজ্যিক বিজ্ঞাপনত অভিনয় কৰিছে। ২০২৩ চনত তেওঁ ভাৰতীয় হিন্দী একচন ক্ৰাইম নাটক ৰাণা নাইডুত চণ্ডী নামৰ চৰিত্ৰত অভিনয় কৰে। ২০২৩ চনৰ মাৰ্চ মাহত তেওঁ প্ৰাইড মাহ উপলক্ষে ষ্টাৰবাকছৰ এটা বিজ্ঞাপনত অৰ্পিতা নামৰ এগৰাকী হিজড়া মহিলাৰ চৰিত্ৰত অভিনয় কৰে, য’ত তেওঁ কফি দোকানত নিজৰ পিতৃ-মাতৃৰ সৈতে সাক্ষাৎ কৰা দৃশ্য দেখুওৱা হৈছিল। এই বিজ্ঞাপনটো কোম্পানীটোৰ #ItStartsWithYourName অভিযানৰ অংশ আছিল। এই বিজ্ঞাপনটো ভাইৰেল হৈ ফেচবুক আৰু টুইটাৰত ১ কোটি ২০ লাখতকৈ অধিক দৰ্শন লাভ কৰে। এই অভিযানৰ ফলস্বৰূপে সামাজিক মাধ্যমত ব্যাপক বিতৰ্কৰ সৃষ্টি হয়; কিছুমানে ষ্টাৰবাকছ বৰ্জনৰ আহ্বান জনায়, আনহাতে কিছুমানে কোম্পানীটোৰ LGBTQ অন্তৰ্ভুক্তিমূলক দৃষ্টিভংগীক প্ৰশংসা কৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
ৰয়েল ফেবল্‌ছ

]] লাভ কৰা অংশু খান্না

ৰয়েল ফেবল্‌ছ হৈছে এটা প্ৰদৰ্শনী যি ভাৰতীয় ৰাজকীয় পৰিয়ালৰ পৃষ্ঠপোষকসকলে উপস্থাপন কৰা কলা, নক্সা আৰু ফেশ্বন প্ৰদৰ্শন কৰে। ইয়াত ৰজাৰ দৰবাৰত চৰ্চা কৰা পৰম্পৰাগত শিল্পকৰ্মৰ বৈশিষ্ট্য আছে। ৰয়েল ফেবলছত ভাৰতৰ কলা আৰু শিল্পকলাক জীয়াই ৰখাত নিয়োজিত ৩০টা ৰাজকীয় আৰু সম্ভ্ৰান্ত পৰিয়ালক সন্নিবিষ্ট কৰা হৈছে।

ৰয়েল ফেবল্‌ছ স্থাপন কৰিছিল অংশু খন্নাই। এওঁক নাৰী শক্তি পুৰস্কাৰে সন্মানিত কৰা হৈছিল কাৰিকৰি শিল্পনৈপুণ্য কাৰখানাৰ ঐতিহ্য উন্নীত কৰা আৰু প্ৰদৰ্শন কৰাৰ বাবে, যি বহুতো যুৱ ৰাজপুত্ৰ আৰু ৰাজকন্যাই পুনৰুজ্জীৱিত কৰিছে। ২০১০ চনত ডিএলএফ এমপ’ৰিঅ’ত, যি আন্তঃৰাষ্ট্ৰীয় বিলাসিতাৰ এক মুখ্য কেন্দ্ৰ, ৰয়েল ফেবল্‌ছৰ যাত্ৰা আৰম্ভ হৈছিল। বিগত দশবছৰত ৰয়েল ফেবল্‌ছ দিল্লী, মুম্বাই, আহমেদাবাদ, চণ্ডীগড়, লক্ষ্ণৌ আৰু হায়দৰাবাদত লগতে বহিঃৰাজ্যৰ মৰক্কো, থাইলেণ্ড, ভেঙ্কুভাৰ, ছাৰি, লছ এঞ্জেলছ, ডালাছ আৰু মায়ামিৰ দৰে আন্তঃৰাষ্ট্ৰীয় স্থানতো সফল প্ৰদৰ্শনী অনুষ্ঠিত কৰিছে।

ৰয়েল ফেবল্‌ছ উপস্থাপন কৰে পেলেছ এটেলিয়েৰ কলেক্‌শ্যন, যি জয়পুৰৰ ৰাজকুমাৰী দিয়া কুমাৰীয়ে উন্নীত কৰিছে, জম্মু আৰু কাশ্মীৰৰ ৰাজকুমাৰী জ্যোৎস্না সিঙৰ এনামেল কলা, কিশনগড়ৰ ৰাজকুমাৰী বৈষ্ণৱী কুমাৰীৰ অতি ক্ষুদ্ৰ চিত্ৰকলাসমূহ, বৰোদাৰ মহাৰাণী ৰাধিকাৰাজে গায়কোৱাদৰ দ্বাৰা মহাৰাজা ফতে সিং সংগ্ৰহালয়ত উন্নীত ৰজা ৰবি বর্মাৰ লিথ’গ্ৰাফ আৰু পন্নাৰ ৰাজকুমাৰী কৃষ্ণ কুমাৰীৰ বন্যপ্ৰাণী চিত্ৰকলা আদি।

ভাৰতৰ ৰাষ্ট্ৰপতি ৰামনাথ কোবিন্দে আগবঢ়োৱা নাৰী শক্তিৰ সন্মানেৰে অংশু খন্নাক স্বীকৃতি দিয়া হয়। ২০১৯ চনৰ ৮ মাৰ্চত আন্তঃৰাষ্ট্ৰীয় নাৰী দিৱসৰ দিনা ৰাষ্ট্ৰপতিৰ ৰাজপ্ৰসাদ ৰাষ্ট্ৰপতি ভৱনত বঁটা প্ৰদান অনুষ্ঠান অনুষ্ঠিত হোৱাৰ বাবে তেওঁ নতুন দিল্লীলৈ যায় আৰু বঁটা গ্ৰহণ কৰে। তেওঁৰ লগতে আন ৪৪ গৰাকী মহিলাকো এই বঁটা প্ৰদান কৰা হৈছিল।
এই অনুস্থানত মহিলা আৰু শিশু উন্নয়ন মন্ত্ৰী মানেকা গান্ধী উপস্থিত আছিল আৰু ইয়াৰ পিছত বঁটা বিজয়ীসকলে প্ৰধানমন্ত্ৰী নৰেন্দ্ৰ মোডীক সাক্ষাৎ কৰে।

তথ্যসূত্ৰ
ফৰিদা জালাল

ফৰিদা জালাল (, জন্ম ১৪ মাৰ্চ ১৯৪৯) হৈছে এগৰাকী ভাৰতীয় অভিনেত্ৰী৷ পঞ্চাছ বছৰৰো অধিক সময় ছবি জগতৰ লগত জড়িত থকা ফৰিদা জালালে হিন্দী, তেলেগু আৰু তামিল ভাষাৰ দুইশতাধিক ছবিত অভিনয় কৰিছে৷ স্বতন্ত্ৰ ছিনেমাকে ধৰি মূলসুঁতিৰ একাধিক ছবিত অভিনয় কৰা ফৰিদা জালালে চাৰিটাকৈ ফিল্মফেয়াৰ বঁটা লাভ কৰিবলৈ সক্ষম হৈছে৷ ইয়াৰ উপৰি দুটা বংগ ছবি সাংবাদিক সন্থা বঁটা লাভ কৰিছে৷

১৯৬৭ চনত টকদিৰ নামৰ ছবিখনৰ জৰিয়তে ফৰিদা জালালে কেৰিয়াৰৰ পাতনি মেলে৷ '৮০ আৰু '৯০ৰ দশকত বহুকেইখন ছবিত তেখেতে শীৰ্ষ আৰু সহ-অভিনেত্ৰী হিচাপে কাম কৰে৷ ১৯৭১ চনৰ ছবি পাৰছ, ১৯৯১ চনৰ ছবি হেনা, ১৯৯৫ চনৰ ছবি দিলৱালে দুলহানীয়া লে জায়েংগে হৈছে ফৰিদা জালালৰ কেইখনমান উল্লেখযোগ্য ছবি৷ এইকেইখন ছবিত অভিনয় কৰি তেখেতে ফিল্মফেয়াৰৰ পৰা শ্ৰেষ্ঠ সহ-অভিনেত্ৰীৰ বঁটা লাভ কৰে৷ কুৰি শতিকাৰ শেষৰফালে বহুকেইটা মাতৃৰ চৰিত্ৰত সবল অভিনয় কৰি তেখেতে দৰ্শক আৰু সমালোচকৰ মাজত প্ৰশংসা আৰু সমাদৰ লাভ কৰে৷ ১৯৯৪ চনত তেখেতে মেম্মো নামৰ ছবিখনত অভিনয় কৰি ফিল্মফেয়াৰৰ পৰা সমালোচকৰ শ্ৰেষ্ঠ প্ৰদৰ্শনৰ বঁটা লাভ কৰে৷ ২০১২ চনৰ হাৰলেম আন্তৰ্জাতিক ছবি মহোৎসৱত তেখেতে এ গ্ৰেন প্লেন শ্ৰেষ্ঠ অভিনেত্ৰীৰ সন্মান লাভ কৰে৷

কৰ্মজীৱন

১৯৪৯ চনৰ ১৪ মাৰ্চত নতুন দিল্লীত ফৰিদা জালালৰ জন্ম হয়৷ ১৯৬০ৰ দশকত ফৰিদা জালালে নিজৰ কেৰিয়াৰ আৰম্ভ কৰে৷ ১৯৬৫ চনত ফিল্মফেয়াৰৰ উদ্যোগত আয়োজিত হোৱা ইউনাইটেড ফিল্ম প্ৰডিউছাৰছ টেলেণ্ট হাণ্ট প্ৰতিযোগিতাত তেখেতে বিজয় সাব্যস্ত কৰে৷ অভিনেতা ৰাজেশ খান্নাৰ লগত তেখেতে ফাইনেলত প্ৰৱেশ কৰে আৰু দুয়োগৰাকীকে একেখন মঞ্চত বিজয়ী ঘোষণা কৰা হয়৷ দৰ্শকৰ আসনত বহি থকা তাৰাচন্দ বাৰতাজ্যই ফৰিদা জালালক টকদিৰ নামৰ ছবিখনত অভিনয় কৰিবলৈ প্ৰস্তাৱ দিয়ে৷ এইখনেই হৈ পৰে ফৰিদা জালালৰ প্ৰথমখন ছবি৷

১৯৯০ৰ দশকত ফৰিদা জালালে ভাৰতৰ বহুকেইখন হিট ছবিত অভিনয় কৰে৷ তাৰে ভিতৰত ৰাজা হিন্দুস্তানী, কুচ কুচ হোতা হ্যেয়, দিল ট' পাগল হ্যেয়, কহো না...প্যাৰ হ্যেয়, কভি খুচি কভি গম আৰু দিলৱালে দুলহানিয়া লে জায়েংগেৰ কথা উল্লেখ কৰিব পাৰি৷ দিলৱালে দুলহানিয়া লে জায়েংগেৰ বাবে তেখেতে ১৯৯৫ চনত ফিল্মফেয়াৰৰ পৰা শ্ৰেষ্ঠ সহ-অভিনেত্ৰীৰ সন্মান লাভ কৰে৷ আনহাতে মেমো নামৰ ছবিখনতত ফৰিদা জালালে শীৰ্ষ চৰিত্ৰত অভিনয় কৰে৷ ছবিখনে হিন্দী ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰে৷ আনহাতে ফৰিদা জালালে ফিল্মফেয়াৰত সমালোচকৰ পৰা শ্ৰেষ্ঠ প্ৰদৰ্শনৰ বঁটা লাভ কৰে৷ ফৰিদা জালালে দূৰদৰ্শনতো দেখ ভাই দেখৰ দৰে জনপ্ৰিয় ধাৰাবাহিকত অভিনয় কৰে৷

ব্যক্তিগত জীৱন

কৰ্ণাটকৰ ভাটকালত জন্মলাভ কৰা টাবৰিজ বৰ্মাবীৰৰ লগত ফৰিদা জালালৰ বিবাহ সম্পন্ন হয়৷ ১৯৭৮ চনৰ নৱেম্বৰ মাহত তেওঁলোকৰ বিবাহ হয়৷

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
বেংক

বেংক হৈছে এক বিত্তীয় প্ৰতিষ্ঠান যিয়ে ৰাইজৰ পৰা জমা হিচাবে মুদ্ৰা গ্ৰহণ কৰে ঋণ বা বিনিয়োগ কৰাৰ বাবে। সেই মুদ্ৰা,চেক,ড্ৰাফ্ট,আদেশ (অৰ্ডাৰ) অথবা আন উপায়ে উলিয়াই অনাৰ ব্যৱস্থা থাকে। বেংকসমূহে জমা তথা ঋণৰ উপৰিও অন্যন্যা সুবিধা যেনে মুদ্ৰা স্থানান্তৰ,চেকসংগ্ৰহ আদিৰ সুবিধা প্ৰদান কৰে।আনহাতে বেংকে অধিশেষ (Surplus) খণ্ডৰ পৰা ঘাটি খণ্ডলৈ বিত্তৰ গতি ঘটাই অৰ্থনীতিৰ ভাৰসাম্যতা বজাই ৰাখি বিত্তীয় মধ্যস্থতাকাৰীৰ ভূমিকাও পালন কৰে।যিয়ে সমাজৰ আৰ্থিক দিশৰ উন্নয়নত গুৰুত্বপূৰ্ণ ভূমিকা পালন কৰে।

আধুনিক গোলকীয় অৰ্থনীতিত বেংক ব্যৱস্থা হৈছে একোখন দেশৰ প্ৰধান অৰ্থনৈতিক চালিকা শক্তি।অন্য কথাত বেংক,একো একোখন দেশৰ ইন্ধন উদ্যোগ (ফুৱেল ইণ্ডাষ্ট্ৰী)।টকা সকলো উদ্যোগৰে ইন্ধন।বেংকে টকা যোগানকাৰী উদ্যোগ অথাৎ ইন্ধন উদ্যোগ ৰূপে কাম কৰে।আন্তৰ্জাতিক লেনদেনৰ ক্ষেত্ৰতো মুখ্য মাধ্যম হিচাবে বেংকে কাম কৰে।

শব্দৰ উৎপত্তি

বেংক শব্দটো প্ৰাচীন ইটালীয় শব্দ "banco" শব্দৰ পৰা অহা বুলি অনুমান কৰা যায়,যাৰ অৰ্থ "বেঞ্চ"।আনহাতে ভাৰততো ইয়াৰ উদ্ভব সম্পৰ্কে কিছু তথ্য পোৱা যায়।অনুমান কৰা হয় যে সংস্কৃতশব্দ "ब्यय" অৰ্থাত খৰছ আৰু "अंक" অৰ্থাত হিচাব "ब्यय+अंक= ब्ययअंक" ৰ পৰা আহিছে। যাৰ প্ৰচলন আজিকোপতি বাংলা ভাষাত দেখা যায়,বাংলা ভাষাত বেংকক "ব্যাঙ্ক" (ব্যায় + অঙ্ক)বুলি লিখা দেখা যায়। সেই সময়চোৱাত লেনদেনৰ বাবে বেঞ্চৰ ব্যৱহাৰ কৰা হৈছিল, যিবিলাকৰ ওপৰত পাৰিবলৈ সেউজীয়া কাপোৰ ব্যৱহাৰ কৰিছিল৷

ইতিহাস

আধুনিক বেংকৰ জন্ম নৱজাগৰণৰ প্ৰাৰম্ভিক কালত উত্তৰ ইটালীৰ ধনী চহৰ বিশেষকৈ ফ্লোৰেঞ্ছ,ভেনিছ আৰু জেনোআত হোৱা বুলি জনা যায়।চতুৰ্দশ শতিকাত বৰ্দি আৰু পেৰুজি পৰিয়ালে ফ্লোৰেঞ্ছৰ বেংকিং জগতত একচ্ছত্ৰ প্ৰাধান্য বিস্তাৰ কৰিছিল।তাৰোপৰি ইউৰোপৰ বিভিন্ন অংশত বেংকৰ শাখা প্ৰতিষ্ঠা কৰিছিল। তাৰোপৰি,আটাইতকৈ জনপ্ৰিয় ইটালীয় বেংকটো আছিল মেডিছি বেংক,যিটো ১৩৯৭ চনত গিওভেন্নী মেডিছিয়ে প্ৰতিষ্ঠা কৰিছিল।সেই কালৰ বেংকসমূহৰ ভিতৰত "বেংকো ডি চান জিওৰ্জিও"ই (বেংক অৱ চেণ্ট জৰ্জ) প্ৰাচীনতম ৰাষ্ট্ৰীয় সঞ্চয় বেংক হিচাবে চিহ্নিত হৈছে,১৪০৭ চনত ইটালীৰ জেনোআত উক্ত বেংকটো প্ৰতিষ্ঠিত হৈছিল।

তথ্যসংগ্ৰহ

শ্ৰেণী:অৰ্থনীতি
*
মায়'ডিয়া গিৰিপথ

মায়'ডিয়া গিৰিপথ হৈছে অৰুণাচল প্ৰদেশৰ এটা উল্লেখযোগ্য গিৰিপথ আৰু ভাৰত-চীন সীমান্তৰ প্ৰৱেশদ্বাৰ

নামৰ উৎপত্তি

শুনিবলৈ পোৱা যায়, এই ঠাইৰে বৰফৰ মাজতে মায়া নামৰ এগৰাকী নেপালী ছোৱালী হেৰাই গৈছিল। মায়াক আৰু কাহিনীও বিচাৰি পোৱা নগ'ল। পাহাৰৰ মাজত হেৰাই যোৱা মায়াৰ নাম অনুসৰিয়েই এই ঠাইখণ্ডৰ নাম মায়'ডিয়া ৰখা হ'ল।

পৰ্যটন

মায়'ডিয়া গিৰিপথৰ সৌন্দৰ্য সমগ্ৰ উত্তৰ-পূৰ্বাঞ্চলৰ ভিতৰতে লেখত ল'বলগীয়া। বৰফেৰে ঢাক খাই থকা পাহাৰবোৰে গোটেই পৰিৱেশটোকে নৈসৰ্গিক নান্দনিকতাৰে পূৰ্ণ কৰি তোলে। ৰয়িঙৰ পৰা মায়'ডিয়ামুখী পথটোৰ যাত্ৰাই পৰ্যটকসকলক এক অভিযানসদৃশ শিহৰণ আনি দিয়ে। বাটতে অতিক্ৰম কৰা ঘূৰণীয়া বাৰ গোলাই(Twelve-Necked Point)-য়েও যাত্ৰীসকলক মায়'ডিয়াৰ প্ৰাকৃতিক সৌন্দৰ্যৰ লগত পৰিচয় কৰাই দিয়ে।

অভিযানপ্ৰিয় ব্যক্তিসকলৰ বাবে মায়'ডিয়া এখন ভ্ৰমণ কৰিবলগীয়া ঠাই। অৱশ্যে পৰ্যটকৰ বাবে সকলো জৰুৰীকালীন সুবিধা আৰু যাৱতীয় ব্যৱস্থা এতিয়ালৈকে সম্ভৱ হৈ উঠা নাই। সেয়েহে প্ৰচণ্ড শীতপ্ৰৱাহৰ সময়ত মায়'ডিয়ালৈ গ'লে পৰ্যটকসকলক নিত্য-ব্যৱহাৰ্য সামগ্ৰী লগতে লৈ যাবলৈ পৰামৰ্শ দিয়া হয়। যেনে-খুৱাবস্তু, পানী, প্ৰাথমিক চিকিৎসাৰ সামগ্ৰী আদি। মায়'ডিয়াক এক আদৰ্শ পৰ্যটনস্থলী হিচাপে গঢ়ি তুলিবলৈ অৰুণাচল চৰকাৰে যৎপৰোনাস্তি চেষ্টা চলাই আছে।

চিত্ৰ-ভঁৰাল

তথ্যসূত্ৰ

শ্ৰেণী:অৰুণাচল প্ৰদেশ
শ্ৰেণী:গিৰিপথ
শ্ৰেণী:ভাৰতৰ পৰ্যটনস্থলী